cyanic-selkie/wikianc huggingface dataset:
চীনা লিখন পদ্ধতি
উদ্ভব ও বিবর্তন
চীনা লিখন পদ্ধতিটি আদি যুগ থেকে বর্তমান যুগ পর্যন্ত অবিচ্ছিন্নভাবে ব্যবহার হয়ে আসা সবচেয়ে পুরনো লিখন পদ্ধতিগুলির একটি। এটা সাধারণভাবে গৃহীত যে এপর্যন্ত প্রাপ্ত সবচেয়ে প্রাচীন চীনা লেখার নমুনাটি শাং রাজবংশের রাজা উ তিংয়ের শাসনামলে (১২৫০ থেকে ১১৯২ খ্রিস্টপূর্বাব্দ) রচিত হয়। এগুলি ছিল কচ্ছপের খোল বা ষাঁড়ের স্কন্ধাস্থির উপর দৈববাণীমূলক খোদাই করা লেখা, যেগুলিকে সহজ ভাষায় দৈববাণী অস্থি নামে ডাকা হয়। অক্ষরগুলিকে প্রশ্নের আকারে অস্থির উপরে খোদাই করা হত। এরপর অস্থিগুলিকে আগুনে উত্তপ্ত করা হত। আগুনের উত্তাপে অস্থিতে যে চিড় ধরত, সেগুলির ব্যাখ্যা করার মাধ্যমে প্রশ্নটির উত্তর বের করা হত। এই আদি চীনা অক্ষরগুলির নাম দেওয়া হয়েছে চিয়া৩কু৩ওয়েন২ 甲骨文 jiǎgǔwén "খোলস-অস্থি লিপি " বা দৈববাণী অস্থিলিপি। ২০০৩ সালে চীনের হনান প্রদেশের চিয়াহু নামক প্রত্নতাত্ত্বিক এলাকাতে কচ্ছপের খোলের উপরে খোদাই করা ১১টি বিচ্ছিন্ন প্রতীকের সন্ধান পাওয়া যায়, যেগুলির কতগুলির সাথে কিছু আধুনিক চীনা অক্ষরের উল্লেখযোগ্য মিল রয়েছে, যেমন মু৪ 目 mù "চোখ"। যেহেতু জিয়াহু এলাকাটি ৬৬০০ খ্রিস্টপূর্বাব্দে বিদ্যমান ছিল বলে ধারণা করা হয়, সেহেতু এই প্রতীকগুলি বর্তমানে যাচাইকৃত প্রাচীনতম চীনা অক্ষরের নিদর্শনের চেয়ে ৫ হাজার বছরের বেশি পুরনো। কোনও কোনও বিশেষজ্ঞ মনে করেন এগুলি চীনা লিখন পদ্ধতির অগ্রদূত, আবার অন্য বিশেষজ্ঞরা মনে করেন এই দুইয়ের মধ্যে সময়ের দূরত্ব এত বেশি যে এরকম সম্পর্ক ঘোষণা করা সম্ভব নয়।
শাং রাজবংশের শাসনামলের শেষভাগে চীনা লিখন পদ্ধতি বিবর্তিত হয়ে চীনা অনুষ্ঠানকৃত্যমূলক ব্রোঞ্জনির্মিত বস্তুগুলির গায়ে খোদাই করা রূপটি ধারণ করে; এগুলি পশ্চিমা চৌ রাজবংশের শাসনামলে (আনুমানিক ১০৬৬ থেকে ৭৭০ খ্রিস্টপূর্বাব্দ) নির্মিত হয়। এরপরে এটি চীনের ইতিহাসের বসন্ত ও শরৎ পর্বে (৭৭০-৪৭৬ খ্রিস্টপূর্বাব্দ) চিন১ওয়েন২ 金文 jīnwén "ধাতব লিপি" নামের এক ধরনের লিখন পদ্ধতিতে বিবর্তিত হয়। চিনওয়েন অক্ষরগুলি দৈববাণী অস্থিলিপিগুলির চেয়ে কম কোণাকৃতির ছিল। পরবর্তীতে চীনের ইতিহাসের যুদ্ধরত রাজ্যসমূহ পর্বে (৪৭৫-২২১ খ্রিস্টপূর্বাব্দ) লিপিটি আরও বেশি নিয়মানুবর্তী হয়ে ওঠে এবং একটি নির্দিষ্ট রূপে স্থির হয়, যার নাম লিউ৪কুও২ ওয়েন২ৎসি৪ 六國文字/六国文字 liùguó wénzì "ছয় রাজ্যের লিপি "; এই লিপিতে রচিত লেখাগুলিকে সু শেন তার শুও-ওয়েন চিয়েৎসি গ্রন্থে গবেষণার উৎস-উপাদান হিসেবে ব্যবহার করেছিলেন। পরবর্তীতে এই অক্ষরগুলির সৌষ্ঠব ও শৈলীর উন্নতি সাধন করে আরেকটি লিপির উদ্ভব হয়, যার নাম সীলমোহর লিপি। এই লিপিটিই সবচেয়ে পুরাতন লিপি যার অক্ষরগুলি বর্তমান যুগে এসেও ব্যবহৃত হয়। এই অক্ষরগুলি মূলত স্বাক্ষরের সীলমোহরে বা চীনা নথিপত্র ও শিল্পকর্মগুলিতে আসল স্বাক্ষরের স্থলে বিশেষ একধরনের সীলমোহরে ব্যবহৃত হয়। ছিন রাজবংশের সম্রাট লি সি তার শাসনামলে একীভূত চীনা সাম্রাজ্যের সর্বত্র জুড়ে প্রামাণ্য বা আদর্শ লিপি হিসেবে সীলমোহর লিপিটির প্রচলন নিশ্চিত করেছিলেন।
সবচেয়ে বেশি স্বীকৃত চীনা লিপিটি হল নিয়মিত লিপি। এই লিপিতে প্রতিটি অক্ষরের প্রতিটি আঁচড় পরিষ্কারভাবে একটির পর একটি টানা হয়। যদিও চলন্ত লিপি ও তৃণ লিপিকে দেখে মনে হয় এগুলি নিয়মিত লিপি থেকে এগুলির উদ্ভব হয়েছে, আসলে নিয়মিত লিপিটিই সবার শেষে বিকাশলাভ করে।
নিয়মিত লিপিটি চীনা লেখ্য ভাষার মূল আদর্শ হিসেবে গণ্য করা হয়। বেশির ভাগ মুদ্রিত চীনা লেখাতে অক্ষরের রূপগুলি এই লিপিটিকে ভিত্তি করেই তৈরি করা হয়েছে। এর পাশাপাশি নিয়মিত লিপিতে আঁচড়ের ক্রমের ক্ষেত্রে সুনির্দিষ্ট নির্দেশনা মেনে চলা হয়, এবং এই নির্দেশনা কঠোরভাবে অনুসরণ করে সঠিকভাবে অক্ষরগুলি লিখতে হয়। (অন্যান্য পূর্বতন লিপিগুলিতে আঁচড়ের ক্রম থাকলেও সেগুলি এত কঠোরভাবে মানা হত না)। উদাহরণস্বরূপ 木 mù “মু৪” "কাঠ" অক্ষরটি লেখার সময় প্রথমে বাম থেকে ডানে আনুভূমিক আঁচড়টি টানতে হবে; এরপরে উপর থেকে নিচে উল্লম্ব আঁচড়টি টানতে হবে; পরবর্তীতে বাম দিকের তীর্যক বা কোণাকুনি আঁচড়টি উপর থেকে নিচে টানতে হবে; এবং সবশেষে ডানদিকের তীর্যক আঁচড়টি উপর থেকে নিচে টানতে হবে।
সরলীকৃত এবং ঐতিহ্যবাহী চীনা অক্ষর
২০শ শতকে এসে চীনা লিখন পদ্ধতি দুইটি আদর্শ রূপে বিভক্ত হয়ে যায়, সরলীকৃত চীনা লিখন পদ্ধতি এবং ঐতিহ্যবাহী চীনা লিখন পদ্ধতি। সরলীকৃত চীনা অক্ষরগুলি মূল চীন ভূখণ্ডে সৃষ্টি করা হয়; এগুলির লক্ষ্য ছিল অক্ষরগুলি লেখার গতি বৃদ্ধি করা (কিছু কিছু অক্ষর লিখতে কয়েক ডজন আঁচড়ের প্রয়োজন হত) এবং এগুলি মুখস্থ করা সহজতর করা। গণপ্রজাতন্ত্রী চীন সরকার দাবি করেন যে উভয় লক্ষ্যই পূরণ হয়েছে, তবে কিছু বহিঃস্থ পর্যবেক্ষক এর সাথে দ্বিমত পোষণ করেন। সরলীকৃত চীনা অক্ষরের ব্যবহার চীনা জনগণের সাক্ষরতা বৃদ্ধিতে কতটুকু ভূমিকা রেখেছে, এ নিয়ে নিয়মমাফিক গবেষণা খুবই কম হয়েছে। মূল চীন ভূখণ্ডে সরলীকৃত অক্ষরগুলির প্রমিতকরণের আগে এগুলিকে নিয়ে যে কয়েকটি গবেষণা সম্পাদিত হয়েছিল, সেগুলি মূলত ছিল পরিসংখ্যানিক ধরনের; এগুলিতে বিভিন্ন পাঠ্য বা লিখিত বিষয়বস্তুর নমুনাতে গড়ে কতগুলি আঁচড় কম প্রয়োজন হয়, তা নিয়ে গবেষণা করা হয়। সরলীকৃত চীনা অক্ষরগুলি সামঞ্জস্যের অভাবের জন্য সমালোচিত হয়েছে। যেমন ঐতিহ্যবাহী চীনা অক্ষর 讓 রাং৪ "অনুমতি দেওয়া"-কে সরল করে 让 লেখা হয়েছে, যেখানে ধ্বনিমূলক উপাদানটি লেখার প্রক্রিয়া ১৭টি আঁচড়ের স্থলে মাত্র ৩টি আঁচড়ে নামিয়ে আনা হয়েছে। একই সাথে বাম দিকের “কথা” অর্থমূলটিকেও সরল করা হয়েছে। কিন্তু অন্যান্য অক্ষর যেমন রাং৩ 壤 rǎng "মাটি" এবং নাং৪ 齉 nàng "নাকিসুরে বলা"-তে ঐ উপাদানটিকে সরল করা হয়নি কেননা এই অক্ষরগুলি তেমন বেশি ব্যবহার করা হয় না। অন্য দিকে, কিছু সরলীকৃত অক্ষর বহুদিন ধরেই হাতের লেখাতে সরল করে লেখা হত, যেমন ওয়ান৪ 万 wàn "দশ হাজার", যার ঐতিহ্যবাহী রূপটি হল 萬.
সরলীকৃত চীনা অক্ষরগুলি মূল চীন ভূখণ্ডে, সিঙ্গাপুর ও মালয়েশিয়াতে আদর্শ ধরা হয়। ঐতিহ্যবাহী চীনা অক্ষরগুলিকে হংকং, মাকাও, তাইওয়ান ও প্রবাসী চীনা সম্প্রদায়গুলিতে (হংকং ও মালয়েশিয়া ব্যতীত) এখনও সংরক্ষণ করে রাখা হয়েছে।
অন্যান্য ভাষাতে চীনা অক্ষর
জাপানি ভাষার তুলনায় কোরীয় ও ভিয়েতনামি ভাষাতে চীনা অক্ষরগুলির ভূমিকা অনেক কম। অতীতে একসময় কোরীয় ভাষাতেও জাপানি ভাষার মত অনেক চীনা অক্ষরের প্রবর্তন করা হয়েছিল, যাদের নাম ছিল হানজা। ১৯৭০-এর দশকের পর থেকে সামরিক সরকার ও পরবর্তী সরকারসমূহও জনগণের সাক্ষরতা বৃদ্ধির একটি সমাধান হিসেবে লেখ্য কোরীয় ভাষার প্রায় পুরোটাই শুধুমাত্র হানগুল বর্ণমালা ব্যবহার করে লেখার নীতি গ্রহণ করে। হানগুল বর্ণগুলি একটি বর্গাকৃতির ক্ষেত্রে একে অপরের সাথে সংযুক্ত করে লেখা হয়, এবং এরকম প্রতিটি বর্গক্ষেত্র একেকটি ধ্বনিদল নির্দেশ করে। তবে দক্ষিণ কোরিয়াতে এখনও রাস্তাঘাট ও দোকানপাটের ফলকে শৈলী বা নকশার কাজে, সংবাদপত্রের শিরোনামে স্থান সংকুলানের জন্য, বইপত্রে ও সরকারী নথিপত্রে কোন শব্দের সংক্ষিপ্ত রূপ হিসেবে চীনা অক্ষর ব্যবহার করা হয়।
একইভাবে ভিয়েতনামি “চুনম” লিপিতে (chữ nôm) ব্যবহৃত চীনা বা চীনা-শৈলীর অক্ষরগুলি প্রায় পুরোপুরি উঠে গিয়েছে এবং তাদের স্থানে লাতিন বর্ণমালা ভিত্তিক আধুনিক ভিয়েতনামি লিপি ব্যবহৃত হচ্ছে।
লিখনের মাধ্যম
চীনা লিখন পদ্ধতির ইতিহাসে লিখনকার্যের জন্য বিভিন্ন ধরনের মাধ্যম ব্যবহার করা হয়েছে, যেমন: হান রাজবংশের শাসনামল থেকে এগুলি দিয়ে ঝুলন্ত পাকানো কাগজ বা হাতে গোটানো কাগজ তৈরি করা হয়।
সাক্ষরতা
যেহেতু আধুনিক চীনা শব্দগুলির সিংহভাগই একের অধিক অক্ষর নিয়ে গঠিত, তাই চীনা ভাষার সাক্ষরতার অন্তত দুইটি মাপকাঠি সম্ভব: কোনও ব্যক্তির জানা অক্ষরের সংখ্যা, এবং জানা শব্দের সংখ্যা। চীনা ভাষার ভাষাবিদ জন ডিফ্রান্সিস তার রচিত ‘’অ্যাডভান্সড চাইনিজ রিডার’’ নামক গ্রন্থের ভূমিকায় লেখেন যে একজন চীনা বিশ্ববিদ্যালয়ের স্নাতক সনদধারী ছাত্র গড়ে ৪০০০ থেকে ৫০০০ চীনা অক্ষর এবং ৪০ হাজার থেকে ৬০ হাজার চীনা শব্দ চিনতে সক্ষম। জেরি নরম্যানের তার চাইনিজ গ্রন্থে গড় চীনার জানা অক্ষরের সংখ্যা আরও কমিয়ে ধরেছেন, ৩০০০ থেকে ৪০০০-এর মধ্যে। চীনা অক্ষরগুলির জটপাকানো বিকাশের কারণে এই গণনাগুলি আরও দুষ্কর। অনেক ক্ষেত্রেই একই চীনা অক্ষর বিভিন্ন রূপে লেখা হত। ছিন রাজবংশের সময় সীলমোহর লিপির প্রমিতকরণের মাধ্যমে এই প্রক্রিয়াটিকে বেশ খানিকটা থামানো গেলেও শীঘ্রই আবার শুরু হয়ে যায়। আদিতে শুও-ওয়েন চিয়েৎসি-তে ১০,৫১৬টি অক্ষরের একটি তালিকা ছিল, যাদের মধ্যে ৯,৩৫৩টি ছিল অনন্য (এদের কিছু কিছু তখনই আর ব্যবহৃত হত না) এবং ১,১৬৩টি ছিল চিত্রলৈখিক রূপভেদ। এর মাত্র এক হাজার বছর পরে, ১০৩৯ খ্রিস্টাব্দে উত্তরীয় সুং রাজবংশের শাসনামলে যখন চীনা অক্ষরগুলির ‘’চিইউন’’ নামের আরেকটি তালিকা প্রস্তুত করা হয়, সেই তালিকাটিতে ৫৩,৫২৫ টি অক্ষরকে স্থান দেওয়া হয়। এগুলির সিংহভাগই ছিল একই অক্ষরের চিত্রলৈখিক রূপভেদ।
অভিধান
চীনা লিখন পদ্ধতি কোন বর্ণমালা বা অক্ষরমালার উপর ভিত্তি করে গঠিত নয়, তাই চীনা ভাষার অভিধান, এমনকি চীনা অক্ষর ব্যবহারকারী অন্যান্য অভিধানেও বর্ণানুক্রমে অক্ষরগুলি সাজানো সম্ভব নয়। দক্ষতার সাথে অভিধানের শব্দ খুঁজে বের করার চাহিদা থেকে অক্ষরগুলিকে বিন্যস্ত করার বিভিন্ন পদ্ধতি বের করা হয়েছে। একটি ঐতিহ্যবাহী পদ্ধতি হল অক্ষরমূল পদ্ধতি। সাধারণত যৌক্তিক অক্ষর-সমবায় কিংবা ধ্বনিগত অক্ষর-সমবায় প্রক্রিয়ার মাধ্যমে সৃষ্ট জটিল অক্ষরগুলিকে একেকটি অক্ষরমূলের অধীনে খুঁজতে হয়, যদিও এই অনুসন্ধানের উপায়টি পুরোপুরি নিখুঁত নয়। সম্রাট কাংসি-র শাসনামলে অনুমানিক ১৭০০ খ্রিষ্টাব্দে ২১৪টি অক্ষরমূলের একটি অনুমোদিত তালিকা প্রণয়ন করা হয়; এগুলিকে তাই কখনও কখনও কাংসি অক্ষরমূলসমূহ নামে ডাকা হয়। অক্ষরমূলগুলিকে প্রথমে এগুলিকে লেখার জন্য প্রয়োজনীয় আঁচড়ের সংখ্যা অনুযায়ী বিন্যস্ত করা হয়। একই আঁচড়সংখ্যার একাধিক অক্ষরমূলকে অন্য একটি মানদণ্ড অনুযায়ী বিন্যস্ত করা হয়। প্রতিটি চীনা অক্ষরকে (কখনও কখনও যাদৃচ্ছিকভাবে বা ভুল করেও) এই ২১৪টি অক্ষরমূলের যেকোনও একটির অধীনে রাখা হয়। অনেক ক্ষেত্রে অক্ষরমূলগুলি নিজেই একটি অক্ষর হতে পারে; সেক্ষেত্রে সেটি তার নিজস্ব শিরোনামের অধীনের প্রথম ভুক্তি হিসেবে বসে। কোনও প্রদত্ত অক্ষরমূলের অধীনে অবস্থিত অন্য সমস্ত অক্ষরগুলিকে এদের লিখতে প্রয়োজনীয় মোট আঁচড়সংখ্যার ক্রমানুযায়ী বিন্যস্ত করা হয়। সাধারণত এর পরেও একই অক্ষরমূলের অধীনে বহু অক্ষর থাকে যেগুলিকে সমসংখ্যক আঁচড় দিয়ে লেখা হয়। এই পর্যায়ে এসে অক্ষরগুলিকে আর দ্বিতীয় কোন মাপকাঠিতে বিন্যস্ত করা হয় না। অভিধান ব্যবহারকারীকে এরকম সমসংখ্যক আঁচড়বিশিষ্ট সমস্ত অক্ষরগুলিকে একটি একটি করে পড়ে তার উদ্দীষ্ট অক্ষরটিকে খুঁজে নিতে হয়। আঁচড়সংখ্যা অনেক সময় ব্যবহারকারীর সুবিধার জন্য পাতার উপরের প্রান্তে লেখা থাকে। যেহেতু অক্ষরমূল পদ্ধতিটি কেবল লিখিত অক্ষরের উপরেই প্রযুক্ত হয়, তাই কোন অক্ষর খুঁজে বের করার আগে এর উচ্চারণ জানার কোনও প্রয়োজন পড়ে না। একবার ভুক্তিটিকে খুঁজে পাওয়ার পরে সাধারণত পাশেই সেটির উচ্চারণ পাওয়া যায়। তবে কোনও অক্ষরের একাধিক অক্ষর-উপাদানের কোনটি যে এর জন্য নির্দিষ্টকৃত অক্ষরমূল, তা সবসময় সহজ নয়। এ কারণে চীনা অভিধানগুলির শুরুতে প্রায়ই খুঁজে-পেতে-দুষ্কর অক্ষরগুলির একটি তালিকা থাকে; তালিকাতে এগুলি মোট আঁচড়সংখ্যা অনুযায়ী নির্ঘণ্টের মত সাজানো করা থাকে। কোনও কোনও অভিধানে মোট শব্দের প্রায় এক-সপ্তমাংশ এই প্রারম্ভিক তালিকাতে অন্তর্ভুক্ত হতে পারে।
অক্ষরগুলিকে সাজানোর অন্য পন্থাও আছে, যেগুলিতে প্রায়শই অক্ষরমূল পদ্ধতির দুর্বলতাগুলি দূর করার চেষ্টা করা হয়, কিন্তু এগুলি তেমন প্রচলিত নয়। যেমন কিছু কিছু অভিধানে, যেগুলিতে মূলত কাংসি অক্ষরমূল অনুযায়ী অক্ষরগুলি সাজানো থাকে, সেগুলিতে সাধারণত একটি সহায়ক সূচী বা নির্ঘণ্ট থাকে, যেখানে অক্ষরগুলিকে উচ্চারণ অনুযায়ী সাজানো থাকে; উচ্চারণগুলি সাধারণত হানইউ ফিনিন বা চুইন ফুহাও পদ্ধতিতে লেখা হয়। এই নির্ঘণ্টটিতে উদ্দীষ্ট অক্ষরটিকে অভিধানের যে পৃষ্ঠাতে পাওয়া যাবে, সেই পৃষ্ঠার ক্রমিকসংখ্যা দেওয়া থাকে। অন্য কিছু পন্থাতে কেবল অক্ষরগুলির কাঠামো ব্যবহার করা হয়। এদের মধ্যে চতুষ্কোণ পদ্ধতিটি উল্লেখযোগ্য। এই পদ্ধতিতে অক্ষরের চারটি কোণের কাছাকাছি অবস্থিত আঁচড় অনুযায়ী অক্ষরগুলিকে বিন্যস্ত করা হয়। এরকম আরেকটি পদ্ধতি হল সাংচিয়ে পদ্ধতি, যেখানে প্রতিটি অক্ষরকে ২৪টি মৌলিক উপাদানে ভাগ করে নেওয়া হয়। চতুষ্কোণ পদ্ধতি বা সাংচিয়ে পদ্ধতিতে সঠিক অক্ষরমূল চিহ্নিত করার প্রয়োজন পড়ে না। তবে যেহেতু অনেক আঁচড়ের বিকল্প রূপভেদ আছে, তাই এই রূপভেদগুলি মুখস্থ না করলে এই পদ্ধতিগুলি সফলতার সাথে ব্যবহার করা যায় না। কম্পিটারে ব্যবহারযোগ্য রূপে রূপান্তরিত (অর্থাৎ কম্পিউটারায়িত) চীনা অভিধানগুলি বর্তমানে সুলভ এবং এগুলিতে উপরে বর্ণিত যেকোন সূচী পদ্ধতি ব্যবহার করে স্বল্প সময়ে পছন্দের অক্ষর খুঁজে বের করা সম্ভব।
প্রতিবর্ণীকরণ ও রোমানীকরণ
চীনা অক্ষরগুলি থেকে তাদের সঠিক উচ্চারণ নির্ভরযোগ্যভাবে বের করা সম্ভব নয়, এবং এ ব্যাপারটা চীনা ভাষার সমস্ত উপভাষার জন্য প্রযোজ্য। এজন্য চীনা ভাষার নিরক্ষর বিদেশীদের বোঝার সুবিধার্থে চীনা অক্ষরগুলি লাতিন বর্ণমালার বর্ণগুলি দিয়ে বা পারসিক-আরবি বর্ণমালার বর্ণগুলি (সিয়াও-আরচিং) দিয়ে প্রতিবর্ণীকরণ করার প্রচেষ্টা নেওয়া হয়। তবে প্রতিবর্ণীকরণ কেবলমাত্র বিদেশীদের উচ্চারণ-সহায়িকা হিসেবেই গণ্য করা হয়নি। একসময় এটিকে চীনা অক্ষরগুলির সম্ভাব্য বিকল্প হিসেবেও গণ্য করা হয়েছিল। ৪ঠা মে-র আন্দোলনের সময় এই বিষয়টিকে জোরালোভাবে উত্থাপন করা হয়েছিল এবং ১৯৪৯ সালে চীনে সাম্যবাদীদের বিজয়ের পর এর সমর্থন বৃদ্ধি পায়। এর পরপরই চীনা সরকার দুইটি সমান্তরাল প্রকল্প হাতে নেয়। একটি প্রকল্প ছিল চীনা জনগণের দুই-তৃতীয়াংশের মাতৃভাষা ম্যান্ডারিন চীনা উপভাষার জন্য একটি বর্ণমালা প্রস্তুতকরণ। অন্যটি ছিল ঐতিহ্যবাহী কিন্তু জটিলরূপী চীনা অক্ষরগুলির সরলীকরণ; এর ফলশ্রুতিতেই পরবর্তীতে সরলীকৃত চীনা অক্ষরগুলির উদ্ভব হয়। প্রথমদিকে সরলীকৃত চীনা অক্ষরগুলিকে ঐতিহ্যবাহী অক্ষর ও ধ্বনিভিত্তিক বর্ণমালার মাঝামাঝি একটি যোগসূত্র হিসেবে কল্পনা করা হয়, যাতে পরবর্তীতে চীনা অক্ষরগুলিকে সম্পূর্ণরূপে একটি ধ্বনিমূলক বর্ণমালা দিয়ে প্রতিস্থাপন করা সহজতর হয়। কিন্তু ১৯৫৮ সালে সরলীকৃত চীনা অক্ষরগুলিকে সরকারীভাবে অগ্রাধিকার প্রদান করা হয়। হানইউ ফিনিন নামের ধ্বনিমূলক লিপিটি প্রস্তুত করা হলেও (চীনা অক্ষরগুলিকে প্রতিস্থাপন করে) সর্বক্ষেত্রে এর একক ব্যবহারের ব্যাপারটি অনির্দিষ্টকালের জন্য পিছিয়ে দেওয়া হয়। ফিনিন কেবল ম্যান্ডারিনের উচ্চারণ ভিত্তি করে প্রস্তুত করা হয়েছিল বলে এবং অন্যান্য চীনা উপভাষার জন্য এটি সর্বোতভাবে উপযুক্ত ছিল না বলে হয়ত এর ব্যবহার পিছিয়ে দেওয়ার সিদ্ধান্ত গ্রহণ করা হয়। একই কারণে অদূর ভবিষ্যতেও চীনা ভাষাকে লেখায় উপস্থাপন করার একমাত্র পদ্ধতি হিসেবে ফিনিনের ব্যবহৃত হবার সম্ভাবনা খুব কম।
ফিনিন ব্যবস্থাটি লাতিন বর্ণমালা এবং অল্প কিছু অতিরিক্ত উচ্চারণনির্দেশক চিহ্ন ব্যবহার করে ম্যান্ডারিন চীনা ভাষার প্রমিত উচ্চারণ নির্দেশ করে। বেশিরভাগ ক্ষেত্রে ফিনিন ব্যবস্থাতে রোমান্স ভাষা এবং আন্তর্জাতিক ধ্বনিমূলক বর্ণমালাতে যেভাবে লাতিন স্বরবর্ণ ও ব্যঞ্জনবর্ণগুলি ব্যবহৃত হয়েছে, সেভাবেই ব্যবহার করে। কিন্তু এর ব্যতিক্রমও আছে, যা স্বাভাবিক লাতিন বর্ণমালার ব্যবহারকারীদের বুঝতে কষ্ট হতে পারে। যেমন সাধারণভাবে 'b' ও 'p' বর্ণদ্বয়  আন্তর্জাতিক ধ্বনিমূলক বর্ণমালাতে ও বেশ কিছু রোমান্স ভাষাতে (যেমন ফরাসি ভাষা) ঘোষ ও অঘোষ ধ্বনি নির্দেশ করলেও (তুলনীয়: বাংলা ঘোষবর্ণ “ব” বনাম অঘোষবর্ণ “প”) ফিনিন ব্যবস্থায় 'b' ও 'p' যথাক্রমে স্বল্পপ্রাণ ও মহাপ্রাণ ধ্বনি নির্দেশ করে (তুলনীয়: বাংলা “প” বনাম “ফ”); এর কারণ ম্যান্ডারিন চীনা ভাষাতে ঘোষ ব্যঞ্জনধ্বনি খুবই কম। একই কারণে ফিনিন 'j' বর্ণটি  ইংরেজি j বর্ণের মত বা বাংলা বর্গীয় “জ”-এর মত ঘোষধ্বনি নয়, বরং বাংলা অঘোষধ্বনি “চ” বা ইংরেজি বর্ণসমষ্টি “ch”-এর মত অঘোষধ্বনিকে নির্দেশ করে। অর্থাৎ ফিনিন ব্যবস্থায় লেখা Beijing নামটির সঠিক বাংলা প্রতিবর্ণীকরণ “বেইজিং” নয়, বরং “পেইচিং”।
এছাড়া, বেশ কিছু ব্যঞ্জনধ্বনির জন্য ফিনিন ব্যবস্থায় এমন সব লাতিন বর্ণ ব্যবহার করা হয় যে বর্ণগুলি লাতিন বর্ণমালা ব্যবহারকারী অন্যান্য ভাষাতে সেই ধ্বনিগুলির জন্য ব্যবহৃত হয় না। যেমন ফিনিন 'q' এবং 'x' বর্ণগুলি যে ধ্বনিগুলিকে নির্দেশ করে সেগুলিকে যথাক্রমে ইংরেজি 'ch' (বাংলা “চ”) এবং ইংরেজি 'sh' (বাংলা দন্ত্য “স”)-র মত শোনায়। ফিনিন ম্যান্ডারিন চীনা ভাষার একমাত্র প্রতিবর্ণীকরণ ব্যবস্থা নয়। এর বাইরে চুইন ফুহাও, ওয়েড-জাইলস এবং গুওইউ লুওমাৎসি নামের আরও কিছু ব্যবস্থা আছে। তবে চীনাভাষী বিশ্বে, বিশেষ করে মূল চীন ভূখণ্ডে বর্তমানে ফিনিন-ই আধিপত্য বিস্তারকারী ব্যবস্থা।
আসির পর্বতমালা
আসির পর্বতমালা (جِبَال ٱلْعَسِيْر) দক্ষিণ-পশ্চিম সৌদি আরবের একটি পার্বত্য অঞ্চল যা লোহিত সাগরের সমান্তরালে অবস্থিত। এটি সৌদি আরবের 'আসির অঞ্চলের অন্তর্ভুক্ত, তবে সাধারণত এটি ইয়েমেনী সীমান্তের কাছাকাছি অঞ্চলেরও অন্তর্ভুক্ত। এই পর্বতমালা আরবীয় পার্বত্য অঞ্চলের পাহাড়, সমভূমি ও উপত্যকার সমন্বয়ে গঠিত এবং পাহাড়গুলো প্রায় জুড়ে বিস্তৃত। এটি সারাওয়াত পর্বতমালার অংশ যা তিহামার সমান্তরালে আরব উপদ্বীপের পশ্চিমে, বিশেষত সৌদি আরব ও ইয়েমেনের পশ্চিম প্রান্তে অবস্থিত যা পরবর্তীতে পর্বতমালা হিসেবে সংজ্ঞায়িত হয়েছে।
ভূতত্ত্ব
প্রাথমিকভাবে পাহাড়গুলো জুরাসিক, ক্রিটেসিয়াস ও প্যালিওজিন যুগের পাললিক শিলা, চুনাপাথর, বেলেপাথর ও নরম শিলা এবং প্রাক-ক্যামব্রিয়ান গ্রানাইটের ভিত্তিতে গঠিত।
জলবায়ু ও কৃষি
সৌদি আরবের এই অঞ্চলে মৌসুমী বৃষ্টির কারণে গড়ে সর্বোচ্চ বৃষ্টিপাত হয়। আর্দ্র অঞ্চলে প্রতিবছর গড়ে ৬০০ মিলিমিটার (২৪ ইঞ্চি) থেকে ১,০০০ মিলিমিটার (৩৯ ইঞ্চি) বৃষ্টিপাত হতে পারে। পূর্বাঞ্চলের সমভূমি এবং মালভূমিতে প্রতিবছর গড়ে ৫০০ মিলিমিটার (২০ ইঞ্চি) থেকে ১০০ মিলিমিটার (৩.৯ ইঞ্চি) নিচে বৃষ্টিপাত হয়।
এই অঞ্চলের ফসলের বেশিরভাগ অংশ খাড়াভাবে পাহাড়ের পাশে চাষ করা হয় যার মধ্যে রয়েছে গম, কফি, তুলা, নীল, আদা, শাকসবজি ও খেজুর। এছাড়াও অঞ্চলটিতে গবাদি পশু, ভেড়া, ছাগল ও উট পালন করা হয়।
জীববৈচিত্র্য
এই অঞ্চলের কঠিন ভূখন্ডটি অঞ্চলের অনন্য জীববৈচিত্র্য সংরক্ষণে সহায়তা করছে। এই অঞ্চলে বেশ কয়েকটি নতুন মাইক্সোমাইসেটস ছত্রাকের প্রজাতি আবিষ্কৃত হয়েছে, কারণ এখানে বিভিন্ন পূর্বে অনাবিষ্কৃত উদ্ভিদ রয়েছে। আসির আরব চিতাবাঘের অন্যতম প্রাকৃতিক আবাসস্থল বলে মনে করা হয়।
গুয়াদলুপ
গুয়াদলুপ উত্তর আমেরিকায় পূর্ব ক্যারিবীয় সাগরে অবস্থিত দ্বীপপুঞ্জ ও ফ্রান্সের একটি সামুদ্রিক দেপার্ত্যমঁ।
ভ্রমণ
Гвадалупе
মার্তিনিক
মার্তিনিক হচ্ছে পূর্ব ক্যারবীয় সাগরের ছোট এন্তিলিসে অবস্থিত ফ্রান্সের একটি সামুদ্রিক দ্বীপ যার আয়তন  এবং ২০১৩ সালের জানুয়ারিতে জনসংখ্যা ৩৮৬,৪৮৬ জন।
হাওয়াই লাল চিংড়ি
হাওয়াই লাল চিংড়ি (Halocaridina rubra) হচ্ছে অটিডি পরিবারের ক্ষুদ্র চিংড়ি যার হাওয়াই ভাষায় সাধারণ নাম হচ্ছে ōpaeula। আকারে মাত্র এক সেন্টিমিটারের মতো লম্বা এই চিংড়িগুলি আগ্নেয়গিরি থেকে উৎক্ষিপ্ত শিলাসমৃদ্ধ জলাশয় এনকেয়ালিন (Anchailine) গুলিতে বাস করে।
ঝোপাল আফ্রিকান ডেইজি
ঝোপাল আফ্রিকান ডেইজি, (Trailing African Daisy বা Shrubby Daisybush) (Osteospermum fruticosum ) হচ্ছে দক্ষিণ আফ্রিকার (এস্টারাসি) পরিবারের আধা-রসালো উদ্ভিদ। শরৎ ও বসন্তকালে এ ফুল প্রস্ফুটিত হয়। এটি সাদা, খয়েরী, গোলাপী ইত্যাদি রংয়ের হয়ে থাকে।
গরিষ্ঠ সাধারণ গুণনীয়ক
মানে ৪৮⁄৭২ এর ক্ষুদ্রতম রূপ হল ২⁄৩। দুটি সংখ্যার গ.সা.গু. যদি ১ হয় তা হলে তাদেরকে সহমৌলিক সংখ্যা বলে, যেমন: ৯ এবং ২৮-এর গ.সা.গু. ১, তাই তারা সহমৌলিক। যেমন: 9)28(3 27   1)9(1     9     0
মৌলিক গুণনীয়ক বা উৎপাদকের সাহয্যে গ.সা.গু. নির্ণয়
গ.সা.গু. মানে যেহেতু সবচেয়ে বড় সাধারণ উৎপাদক, তাই যেসব সংখ্যার গ.সা.গু. বের করতে হবে তাদের মৌলিক উৎপাদকগুলো (prime factor) জানা থাকলে, সেসব মৌলিক উৎপাদকগুলোর মধ্যে যেগুলো সবগুলো সংখ্যার জন্য সাধারণ (common) (অর্থাৎ, যেসকল মৌলিক উৎপাদক উভয় সংখ্যা বা ততোধিক সংখ্যায় বিদ্যমান) সেগুলোকে নিয়ে গুণ করলে ওই সংখ্যাগুলোর সবচেয়ে বড় সাধারণ উৎপাদক বা গ.সা.গু. পাওয়া যায়। উদাহরণ: ৪৮ এবং ১৮০ এর মৌলিক উৎপাদকগুলো হল,
৪৮ = ২ × ২ × ২ × ২ × ৩
ওমানে হিন্দুধর্ম
হিন্দুধর্ম ওমানের একটি সংখ্যালঘু সম্প্রদায়। ওমানের মোট জনসংখ্যার ৫.৫% মানুষ হিন্দু ধর্মাবলম্বী। ওমান মধ্যপ্রাচ্যের একমাত্র দেশ যেখানে স্বদেশীয় সংখ্যালঘু হিন্দু সম্প্রদায়ের মানুষ বসবাস করেন। হিন্দু মহাজন মন্দির নামক একটি সংগঠনের মাধ্যমে হিন্দুরা ওমানে একতাবদ্ধ। থাম্ব|[[মাস্কট|মাস্কটের শিব মন্দির,মধ্যপ্রাচ্যের অন্যতম প্রাচীন একটি হিন্দু মন্দির]]
গরিষ্ঠ সাধারণ গুণনীয়ক
মৌলিক গুণনীয়ক বা উৎপাদকের সাহয্যে গ.সা.গু. নির্ণয়
১৮০ = ২ × ২ × ৩ × ৩ × ৫
ওমানে হিন্দুধর্ম
ইতিহাস
হিন্দুধর্ম প্রথম ১৫০৭ সালে ওমানে এসেছিল যখন ভারতের কচ্ছ থেকে আসা কাছি ভাষাভাষী হিন্দু সম্প্রদায়ের মানুষ মাস্কটে প্রবেশ করেন। ঊনবিংশ শতাব্দীতে ওমানে অপেক্ষাকৃত ৪,০০০ হিন্দু ছিলেন। ১৮৯৫ সালে, মাস্কটের হিন্দু কলোনিতে ইবাদিরা হামলা চালায় ও ১৯০০ সালের মধ্যে হিন্দু জনসংখ্যা ৩০০ তে কমে আসে। ওমানের স্বাধীনতাকালে অল্পসংখ্যক হিন্দুই ছিলেন। আল-ওয়ালজাত ও আল-বানিয়ানের মতো ঐতিহাসিক হিন্দু কোয়ার্টার যেখানে একসময় হিন্দুরা বসবাস করতেন সেখানে আর হিন্দুদের অধিকার নেই।
গরিষ্ঠ সাধারণ গুণনীয়ক
মৌলিক গুণনীয়ক বা উৎপাদকের সাহয্যে গ.সা.গু. নির্ণয়
এখানে ৪৮ এবং ১৮০-এর জন্য দুটি ২ এবং একটি ৩ সাধারণ (common) মৌলিক উৎপাদক (অর্থাৎ, যে মৌলিক উৎপাদক বা সংখ্যাগুলো উভয়েই বিদ্যমান), তা হলে ৪৮ এবং ১৮০-এর গ.সা.গু. হলো
২ × ২ × ৩ = ১২
।
নিচে ভেনচিত্রের মাধ্যমে উদাহরণটিকে আরও সুস্পষ্ট করে দেখানো হল: যদি সংখ্যাগুলোর কোন মৌলিক সাধারণ উৎপাদক না থাকে, তবে তাদের গ.সা.গু. হবে ১।
ভাগ প্রক্রিয়ার মাধ্যমে গ.সা.গু নির্ণয়
গ.সা.গু. নির্ণয়ের জন্য মৌলিক উৎপাদক পদ্ধতির চেয়ে অনেক বেশি কার্যকর পদ্ধতি হলো গ্রিক গণিতবিদ ইউক্লিডের লিপিবদ্ধ করা ভাগ প্রক্রিয়ার এ পদ্ধতিটি। এটিকে ইউক্লিডের অ্যালগরিদম বলা হয়। এই অ্যালগরিদম বা প্রক্রিয়াটি এই পর্যবেক্ষণ থেকে এসেছে যে, দুটি সংখ্যা—a, b (যেখানে a>b)-এর গ.সা.গু. আর (a-b), b-এর গ.সা.গু. একই হয়। যদি সংখ্যাগুলো যথাক্রমে ১৪৩ এবং ৭৭ হয় তাহলে,
গসাগু(১৪৩, ৭৭) = গসাগু(৭৭, (১৪৩ − ৭৭)) = ১১
। অর্থাৎ দুটি সংখ্যার গ.সা.গু. সংখ্যা দুটির পরমদূরত্বকেও নিঃশেষে ভাগ করে এবং সংখ্যা দুটির পরমদূরত্ব ও তাদের ক্ষুদ্রতম সংখ্যার গ.সা.গু. মূল সংখ্যা দুটির গ.সা.গু. এর সমান।
বিধিসন্মত ভাবে ইউক্লিডের অ্যালগরিদমকে নিচের মতো করে বর্ণনা করা যায়:
এটাকে আবার এই ভাবেও লেখা যায়:
ভাগ প্রক্রিয়ায় গ.সা.গু. নির্ণয় পদ্ধতির সত্যতা প্রমাণ
ইউক্লিডের অ্যালগরিদমকে দুটি পর্যায়ক্রমিক যুক্তির মাধ্যমে প্রমাণ করা সম্ভব।
সর্বশেষ অ-শূন্য ভাগশেষ {r}_{n\mathrm{-}1} a এবং b দুটি সংখ্যাকেই নিঃশেষে ভাগ করে
যেহেতু
সেহতু অবশ্যই  এর গুণনীয়ক, অর্থাৎ
একই-ভাবে বলা যায় অবশ্যই  এরও গুণনীয়ক কারণ,  এভাবে দেখানো যায়  সব গুলো {r}_{x} (x যেকোন ধনাত্মক সংখ্যা) এরই গুণনীয়ক। যেহেতু a এবং b-কে {r}_{x} হিসেবে বলা করা যায় সেহেতু প্রমাণিত হলো  a এবং b দুটি সংখ্যাকেই নিঃশেষে ভাগ করে, অর্থাৎ  a এবং b-এর একটি সাধারণ গুণনীয়ক, আর তাই  হতে হবে।
a এবং b এর যে কোন সাধারণ গুণনীয়ক {r}_{n\mathrm{-}1} কে নিঃশেষে ভাগ করে:
ধরা যাক a এবং b এর এটি সাধারণ গুননীয়ক হলো c সেক্ষেত্রে এবং (যেখানে d, e যেকোন সংখ্যা)।
তাহলে বলা যায়, c প্রথম ভাগশেষ {r}_{0} কে নিঃশেষে ভাগ করে কারণ,
একি ভাবে দেখানো যায় c সব {r}_{x} কেই নিঃশেষে ভাগ করে, যেমন
তাই প্রমাণিত হয়, c কে নিঃশেষে ভাগ করে। যেহেতু  হতে পারে সেহেতু বলা যায় g,  এর গুণনীয়ক। এর মানে  হতে হবে।
এই দুই সর্তকে যদি এক সাথে সত্যি হতে হয় তাহলে নিশ্চিত ভাবে বলা যায়, । অর্থাৎ ভাগ প্রক্রিয়ার সত্যতা প্রমাণিত হলো।
রেউনিওঁ
রেউনিওঁ (Réunion) ফ্রান্সের একটি সামুদ্রিক দেপার্ত্যমঁ (জেলা)। এটি ভারত মহাসাগরে মাদাগাস্কার দ্বীপের পূর্বে অবস্থিত একটি আগ্নেয় দ্বীপ, যার আয়তন প্রায় ২৫০০ বর্গকিলোমিটার। অঞ্চলটির জাতীয় সঙ্গীত হলো "পতিত ফ্লর এমে"। সাঁ-দ্যনি নগরী দ্বীপটির প্রশাসনিক কেন্দ্র।
আবদুল হামিদ (দ্ব্যর্থতা নিরসন)
আবদুল হামিদ নামটি নিম্নের ব্যক্তিত্বদেরকে নির্দেশ করতে পারে -
কদম রসুল মসজিদ
ইতিহাস
চতুষ্কোণ এক গম্বুজ বিশিষ্ট মসজিদটি ১৫৩০-১৫৩১ সালে সুলতান নসরত শাহের দ্বারা নির্মিত হয়। এটির প্রস্তরের উপর হজরত মুহাম্মদের পদচিহ্ন স্থাপিত ছিল। বর্তমানে যা মহদিপুরে খাদেমের নিকট সংরক্ষিত রয়েছে।
আলেকজান্দ্রিয়ার বাতিঘর
আলেকজান্দ্রিয়ার বাতিঘর (Lighthouse of Alexandria) খ্রিস্টপূর্ব ৩য় শতাব্দীতে মিশরের আলেকজান্দ্রিয়ায় তৈরি করা হয়। প্রথমে বন্দরের পরিচিতি চিহ্ন হিসেবে তৈরি করা হলেও পরবর্তীকালে এটী বাতিঘর হিসেবে কাজ করে।
বাতিঘরের মূল ভিত্তিভূমির আয়তন ছিল ১১০ বর্গফুট। উচ্চতা ছিল ৪৫০ ফূট। মূল দেহের গোটা শরীরে একটা প্যাচানো সিড়ি ছিল। এই সিড়ি বেয়েই উঠতে হত। বাতিঘর তৈরির সময় ৪৫০ ফুট উচুতে যে বিশাল অগ্নিকুন্ড জ্বালিয়ে দেয়া হয়েছিল, ধ্বংস হয়ে যাওয়ার পূর্বে সেটি আর কেউ নিভতে দেখেনি। ৫০ মাইল দূর থেকেও বাতিঘরটি দেখা যেত। ৯৫৬ খ্রিস্টাব্দ থেকে ১৩২৩ খ্রিস্টাব্দ পর্যন্ত তিন বার ভূমিকম্পের শিকার হয়েছে বাতিঘরটি। ১৪'শ শতকে প্রবল ভূমিকম্পের ফলে বাতিঘরটি ভেঙ্গে পড়ে।
ব্যাং-ঙ্গোস-পা-রিন-স্গাং
ব্যাং-ঙ্গোস-পা-রিন-স্গাং (১৯০১-১৯৪৫) একজন তিব্বতী প্রকৌশলী ছিলেন।
সংক্ষিপ্ত জীবনী
ব্যাং-ঙ্গোস-পা-রিন-স্গাং লাসা শহরের আধিকারিক স্কাল-ব্জাং-ন্যি-মার  দ্বিতীয় পুত্র ছিলেন। ত্রয়োদশ দলাই লামা তিব্বতকে আধুনিক করার উদ্দেশ্যে ১৯১২ খ্রিষ্টাব্দের নভেম্বর মাসে দ্বাং-'দুস-নোর-বু, ম্খ্যেন-রাব-কুন-ব্জাং  এবং ব্সোদ-নাম্স-স্গোম-পো-গো-খার-বা  নামক তিনজন তিব্বতীর সাথে তাকেও ইংল্যান্ডে আধুনিক শিক্ষালাভের উদ্দেশ্যে পাঠানোর সিদ্ধান্ত নেন। ১৯১৩ খ্রিষ্টাব্দের ২৪শে এপ্রিল তারা ইংল্যান্ড পৌছে হেথেন্ডের মিলিটারি অ্যাকাডেমী এবং রাগবি স্কুলে শিক্ষালাভের উদ্দেশ্যে ভর্তি হন। এরপর তিনি বিদ্যুৎ প্রকৌশলবিদ্যায় স্নাতক হয়ে ১৯১৮ খ্রিষ্টাব্দে তিব্বতে ফিরে আসেন। এরপর তিনি ১৯১৯ খ্রিষ্টাব্দে পুনরায় শিক্ষালাভের উদ্দেশ্যে ইংল্যান্ড যাত্রা করে পাঁচ বছর পরে দোদে উপত্যকায় একটি জলবিদ্যুৎ কেন্দ্র স্থাপনের জন্য প্রয়োজনীয় যন্ত্রপাতি নিয়ে তিব্বত ফিরে আসেন। ১৯২১ খ্রিষ্টাব্দ থেকে তিব্বত সরকারের আধিকারিক রূপে কাজ করে ১৯২৭ খ্রিষ্টাব্দের মধ্যে দোদে উপত্যকায় তিব্বতের প্রথম জলবিদ্যুৎ কেন্দ্র স্থাপন করতে সক্ষম হন।  ১৯৩৫ খ্রিষ্টাব্দে তিনি দ্রাপচি অঞ্চলে অপর একটি জলবিদ্যুৎ কেন্দ্র প্রতিষ্ঠা করেন। এই সময় তিনি সরকারের হয়ে ইংরেজি অনুবাদকের কাজও করেন। ১৯৪৩ খ্রিষ্টাব্দের সেপ্টেম্বর মাস থেকে তিনি বিদেশ দপ্তরের সহায়ক রূপেও দায়িত্ব পালন করেন।
হ্যালিকারনেসাসের সমাধি মন্দির
হ্যালিকারণেসাসের সমাধি মন্দির (Mausoleum of Halicarnassus) খ্রিস্টপূর্ব ৩৫০ অব্দে তুরস্কের দক্ষিণ-পশ্চিম কোনে অবস্থিত কারিয়া রাজ্যে নির্মিত হয়েছিল এই সমাধি স্তম্ভ। ১৩৫ ফুট উচ্চতা বিশিষ্ট মন্দিরটি তৈরি হয়েছিল সম্পূর্ণ মর্মর পাথরে। এটি তিন স্তরে বিভক্ত ছিল। প্রথম স্তরে আয়তাকার বিশাল এক প্রস্তর ভিত্তি। দ্বিতীয় স্তরে ছিল ৩৮টি থাম, যার প্রতিটির উচ্চতা ছিল ৫৬ ফুট। তৃতীয় স্তরটি ছিল সোজা ঊর্ধ্বাকাশে উঠে যাওয়া বিশালাকৃতির পিরামিড আকারের গম্বুজ। গম্বুজের উচ্চতা ছিল ৫০ ফুট। এটি ছিল মার্বেল পাথরের। গ্রিক বীর আলেকজান্ডার তুরস্ক আক্রমণের সময় এই মন্দিরটি ধ্বংস করে দেন।
বি মোহন রেড্ডি
বি মোহন রেড্ডি হলেন একজন ভারতীয় রাজনীতিবিদ এবং একাডেমিক। তিনি অন্ধ্র প্রদেশের আইন পরিষদের সদস্য। তিনি ভারতীয় জাতীয় কংগ্রেসের সদস্য। তিনি তেলেঙ্গানা শিক্ষক সমিতির সভাপতি এবং প্রগ্রেসিভ রিকগনাইজড শিক্ষক ইউনিয়ন (পিআরটিইউ) এর সাথেও যুক্ত আছেন।
আর্ক দ্য ত্রিয়োম্‌ফ
থাম্ব|260পিক্সেল|আর্ক দ্য ত্রিয়োম্‌ফ
আর্ক দ্য ত্রিয়োম্‌ফ (Arc de triomphe de l'Étoile "বিজয় খিলান") এটি প্যারিসের তথা ফ্রান্সের একটি বিখ্যাত স্মৃতিসৌধ যা অভিজাত এবং বিখ্যাত শঁজেলিজে মহারাস্তার পশ্চিম প্রান্তে এবং প্লাস দ্য লেতোয়াল ("তারকা চত্বর"; ১২ রাস্তার মিলনস্থল) এর কেন্দ্রে অবস্থিত। এর একদিকে রয়েছে বিখ্যাত লুভ মিউজিয়াম অন্যপাশে ফ্রান্সের আর্থিক প্রতিষ্ঠানগুলো। এটির উচ্চতা ৫১ মিটার (১৬৫ ফুট) এবং প্রস্থ ৪৫ মিটার। স্মৃতিস্তম্ভটি পুরাতন প‌্যারিস এবং নতুন প‌্যারিসের সংযোগস্থল। দর্শনার্থীরা প্রতিদিন সকাল 10:00 টা থেকে আর্ক ডি ট্রায়মফে দেখতে পারেন। 10.30 pm থেকে।
বন্দরি রাজি রেড্ডি
বন্দরি রাজি রেড্ডি একজন ভারতীয় রাজনীতিবিদ। ২০০৯ সালে তিনি ভারতের অন্ধ্র প্রদেশের উপ্পল কালান আসন থেকে আইনসভার সদস্য নির্বাচিত হয়েছিলেন। তিনি ভারতীয় জাতীয় কংগ্রেস দলের সদস্য।
আর্ক দ্য ত্রিয়োম্‌ফ
বহিঃসংযোগ
স্যাটেলাইট থেকে আর্ক দ্য ত্রিয়োম্‌ফ-এর দৃশ্য (গুগল ম্যাপ)।
বন্দরি রাজি রেড্ডি
ক্যারিয়ার
তিনি ছিলেন কাপড়া পৌরসভার চেয়ারম্যান।
যশোদা রেড্ডি
যশোদা রেড্ডি (৫ আগস্ট ১৯২৫ - ১৮ ফেব্রুয়ারি ১৯৮৩) ভারতের অন্ধ্র প্রদেশের ভারতীয় রাজনীতিবিদ ছিলেন। তিনি ১৯৬২-১৯৬৭ সাল কার্নুল থেকে তৃতীয় লোকসভার সদস্য ছিলেন।
তিনি ১৯৫৬-১৯৬২ এবং ১৯৬৭-১৯৭২ সাল পর্যন্ত অন্ধ্রপ্রদেশের রাজ্যসভার সদস্য ছিলেন।
হরিণঘাটা বিধানসভা কেন্দ্র
হরিণঘাটা (বিধানসভা কেন্দ্র) ভারতের পশ্চিমবঙ্গ রাজ্যের নদিয়া জেলার একটি বিধানসভা কেন্দ্র। ২০১১ সালে এই কেন্দ্রটি এসসি এর জন্য সংরক্ষিত হয়। এর আগে ২০০৬ সাল পর্যন্ত উন্মুক্ত আসন ছিল।
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৯৩ নং হরিণঘাটা (এসসি) বিধানসভা কেন্দ্রটি হরিণঘাটা সমষ্টি উন্নয়ন ব্লক এবং দেউলী এবং হরিণঘাটা গ্রাম পঞ্চায়েত গুলি চাকদহ সমষ্টি উন্নয়ন ব্লক এর অন্তর্গত।
হরিণঘাটা (এসসি) বিধানসভা কেন্দ্রটি ১৪ নং বনগাঁ লোকসভা কেন্দ্র (এসসি) এর অন্তর্গত। পূর্বে এই কেন্দ্রটি নবদ্বীপ লোকসভা কেন্দ্রের অন্তর্গত ছিল।
বিধানসভার বিধায়ক
২০২১ অসিম সরকার ভারতীয় জনতা পার্টি
২০১১
২০১১ সালের নির্বাচনে, তৃণমূল কংগ্রেসের নিলিমা নাগ (মল্লিক) তার নিকটবর্তী প্রতিদ্বন্দ্বী সিপিআই (এম) -এর ডা. বিশ্বজিৎ পালকে পরাজিত করেন।
১৯৭৭-২০০৬
২০০৬ এবং ২০০১ সালের বিধানসভা নির্বাচনে, সিপিআই (এম) -এর বঙ্কিমচন্দ্র ঘোষ হরিণঘাটা কেন্দ্র থেকে জয়ী হন নিকটতম তার প্রতিদ্বন্দ্বী তৃণমূল কংগ্রেসের দীপক বসু ও শরদিন্দু বিশ্বাস উভয়কেই পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৯৬ সালে, সিপিআই (এম) -এর মিলি হীরা কংগ্রেসের রত্ন ঘোষকে পরাজিত করেন। ১৯৯১, ১৯৮৭, ১৯৮২ এবং ১৯৭৭ সালে, সিপিআই (এম) -এর ননীগোপাল মালাকার কংগ্রেসের প্রতাপ রায়কে, কংগ্রেসের দিলীপ রায়কে, আইসিএসের ফণীভূষণ দাসকে এবং কংগ্রেসের মানস কুমার গাঙ্গুলিকে পরাজিত করেন।
১৯৫৭-১৯৭২
সিপিআই'র শান্তি কুমার ভট্টাচার্য ১৯৭২ সালে জয়ী হন। ১৯৭১ সালে সিপিআই'র ননীগোপাল মালাকর জয়ী হন। ১৯৬৯ এবং ১৯৬৭ সালে নির্দলের মহম্মদ করিম বকশ জয়ী হন। কংগ্রেসের নরেন্দ্রনাথ সরকার ১৯৬২ সালে জয়ী হন। ১৯৫৭ সালে হরিণঘাটা একটি যৌথ আসন ছিল তার মধ্যে একটি আসন (এসসি) এর জন্য সংরক্ষিত ছিল। ১৯৫৭ সালে কংগ্রেসের সমরজিৎ বন্দ্যোপাধ্যায় এবং প্রমথরঞ্জন ঠাকুর জয়ী হন। ১৯৫১ সালে হরিণঘাটা কেন্দ্রটি ছিল না।
ওয়াই. ঈশ্বর রেড্ডি
ওয়াই এসওয়ারা রেড্ডি (জন্ম: ১৯১৫ কাডাপা জেলার পেডাপাসাপুলায় গ্রামে) ভারতের অন্ধ্র প্রদেশ রাজ্যের কাডাপা (লোকসভা কেন্দ্র) থেকে প্রথম, তৃতীয়, চতুর্থ এবং পঞ্চম লোকসভার সদস্য ছিলেন।
আবু আহমদ আবদাল চিশতি
খাজা আবু আহমদ আবদাল চিশতী ১০ শতকের সুফি তরিকার শায়খ। তিনি আবু ইসহাক শামীর শিষ্য ও আবু মুহাম্মদ চিশতীর পীর। তিনি হাসানী সৈয়দ ছিলেন। তার পিতার নাম সুলতান ফারসানাফাহ, যিনি ফারগানার সুলতান ছিলেন এবং আবু ইসহাক শামীর খলিফা ছিলেন। তার উপাধি হল কুতুব আল-আবদাল।
জন্ম
আবু আহমদ আবদাল চিশতী ৮৭৪ সালের ২৫ জুন মোতাবেক ২৬০ হিজরীর ৬ রমজান আব্বাসীয় খলিফা মু'তাসিম বিল্লাহের সময়কালে আফগানিস্তানের চিশতে জন্মগ্রহণ করেন।
বংশ তালিকা
তার বংশগত তালিকা:
আবু আহমদ আবদাল বিন সুলতান ফারগানা বিন সৈয়দ ইব্রাহিম বিন সৈয়দ ইয়াহিয়া বিন সৈয়দ হাসান বিন সৈয়দ মাজদাল মা'আলী (আবুল মা'আলী হিসেবে সুপরিচিত) বিন সৈয়দ নাসির উদ্দিন বিন সৈয়দ আবদুল সালাম বিন সৈয়দ হাসান মুসান্না বিন সৈয়দ ইমাম হাসান মুজতবা বিন আলী বিন আবী তালিব।
জীবনী ও চরিত্র
আবু আহমদ আবদাল চিশতী ৭ বছর বয়স থেকেই খাজা আবু ইসহাকের দিকে যাত্রা শুরু করেন। তিনি খাজা আবু ইসহাকের কাছ থেকে উলূম-ই-জাহিরিয়া এবং বাতিনিয়াহ উভয়ই জ্ঞানই অর্জন করেছিলেন। প্রাতিষ্ঠানিক জ্ঞান অর্জনের পরে ১৬ বছর বয়সে তিনি খাজা আবু ইসহাক শামীর কাছে বায়াত (আনুগত্যের শপথ) হয়ে গেলেন। কিছু বিবরণ অনুসারে তিনি ১৩ বছর বয়সে মুরীদ (শিষ্য) হন। তিনি আবু ইসহাক শামীর কাছ থেকে খেলাফতপ্রাপ্ত হন।
মৃত্যু
খাজা আবু আহমদ আবদাল চিশতী ৯৬৭ সালের ১৪ মে মোতাবেক ৩৫৫ হিজরীর ১ জমাদিউস সানি আফগানিস্তানের চিশতে মৃত্যুবরণ করেন। তাকে সেখানে দাফন করা হয়।
রিচার্ড জুপ
থাম্ব|275x275পিক্সেল| বর্ধিত ইস্ট ইন্ডিয়া হাউজ, লিডেনহল স্ট্রিট, লন্ডন, ১৭৯৯- ১৮০০ সালে পুনর্নির্মিত, রিচার্ড জুপ, স্থপতি (আনুমানিক ১৮২৮ সালে দৃশ্যমান; ১৮৬১-৬২ সালে বিলুপ্ত) রিচার্ড জুপ (১৭২৮ - ১৭ এপ্রিল ১৭৯৯) ছিলেন ১৮ শতকের এক ইংরেজ স্থপতি, বিশেষত তিনি লন্ডন এবং এর আশেপাশের ভবন নির্মাণের সাথে যুক্ত ছিলেন।
তিনি বহু বছর ব্রিটিশ ইস্ট ইন্ডিয়া কোম্পানির সমীক্ষক হিসাবে কাজ করেছিলেন (সি। ১৭৫৫ - ১৭৯৯)।
তার কাজের মধ্যে অন্তর্ভুক্ত:
জুপ ১৭৯৯ সালের ১৭ এপ্রিল বেডফোর্ড রো'র কিংস রোডে (বর্তমানে থিওবাল্ডস রোড) তার নিজ বাড়িতে মারা যান।
এমটিভি স্প্লিটসভিলা
এমটিভি স্প্লিটসভিলা হলো একটি ভারতীয় আপাতবাস্তব টেলিভিশন অনুষ্ঠান, যেটি এমটিভি ইন্ডিয়ায় সম্প্রচারিত হয়। এই অনুষ্ঠানটির বর্তমান উপস্থাপক হলেন রণবিজয় সিং এবং সানি লিওন। এই অনুষ্ঠানটি টেলিভিশনে সম্প্রচারের পাশাপাশি অনলাইন মাধ্যম ভুটেও সম্প্রচার করা হয়।
এই অনুষ্ঠানটি অনেকাংশে আমেরিকান ডেটিং আপাতবাস্তব টেলিভিশন অনুষ্ঠান ফ্ল্যাভার অফ লাভের সাথে মিল রেখে নির্মিত।
সারাংশ
এই আপাতবাস্তব টেলিভিশন অনুষ্ঠানটি তরুণ ছেলে এবং মেয়েদেরকে ঘিরে নির্মিত যেখানে তারা "স্প্লিটসভিলা"য় একটি স্থান নিশ্চিত করার জন্য লড়াই করে। এটি হচ্ছে "প্রেমের জন্য খোঁজা" বিষয়ক একটি অনুষ্ঠান, যেখানে ছেলেরা এবং মেয়েরা প্রতিযোগিতায় টিকে থাকার জন্য বিভিন্ন কর্মে অংশগ্রহণ করে এবং তাদের সত্যিকারের সঙ্গী খুঁজে পাওয়ার জন্য প্রতিযোগীদের সাথে মেলামেশা করে। সর্বশেষে একটি ছেলে এবং একটি মেয়ে এক জুটি হিসেবে স্প্লিটসভিলার মুকুট জয়লাভ করে বিজয়ী নির্ধারিত হয়। এই অনুষ্ঠানের রাজা এবং রাণীর একটি বিশেষ অধিকার থাকে, যেটি হচ্ছে "ডাম্পিং ক্ষমতা"।
ভাইকিংস (২০১৩-এর টিভি ধারাবাহিক)
ভাইকিংস হিস্ট্রি চ্যানেলের জন্য মাইকেল হার্স্টের রচিত ও নির্মিত একটি ঐতিহাসিক নাট্যধর্মী টেলিভিশন ধারাবাহিক। আয়ারল্যান্ডে ধারণকৃত ধারাবাহিকটির ২০১৩ সালের ৩রা মার্চ কানাডায় প্রথম প্রচারিত হয়। ২০২০ সালের ৩০শে ডিসেম্বর ধারাবাহিকটির প্রচার সমাপ্ত হয়। ২০২১ সালের ১লা জানুয়ারি থেকে ৩রা মার্চ পর্যন্ত কানাডায় হিস্ট্রি চ্যানেলে প্রচারের পূর্বেই ধারাবাহিকটির ষষ্ঠ মৌসুমের দ্বিতীয়ার্ধ্ব আয়ারল্যান্ডে প্রাইম ভিডিওতে প্রচারিত হয়। এই ধারাবাহিকের অনুবর্তী ধারাবাহিক ভাইকিংস: ভালহালা নেটফ্লিক্সের জন্য নির্মিত হচ্ছে।
ভাইকিংস প্রখ্যাত কিংবদন্তি নর্স বীর এবং ইংল্যান্ড ও ফ্রান্সের জন্য কুখ্যাত ভাইকিং র‍্যাগনার লদব্রোকের বীরত্বগাথা। ধারাবাহিকটিতে দেখানো হয় রাগনার একজন কৃষক থেকে তার পরিবার ও সতীর্থ যোদ্ধাদের সমর্থনে ইংল্যান্ড লুট করার মধ্য দিয়ে খ্যাতি অর্জন করেন এবং স্ক্যান্ডিনেভিয়ার রাজা হয়ে ওঠেন। পরবর্তী মৌসুমগুলোতে তার পুত্রদের অদৃষ্ট ও তাদের ইংল্যান্ড, স্ক্যান্ডিনেভিয়া, কিয়েভান রুশ, ভূমধ্যসাগর ও উত্তর আমেরিকায় দুঃসাহসিক অভিযান দেখানো হয়েছে।
পটভূমি
ধারাবাহিকটি প্রারম্ভিক মধ্যযুগীয় স্ক্যান্ডিনেভিয়ার নর্স জাতির উপাখ্যান থেকে অনুপ্রাণিত। এতে কিংবদন্তি ভাইকিং নেতা র‍্যাগনার লদব্রোক ও তার দল, পরিবার ও বংশধরদের অভিযান চিত্রিত হয়েছে, যা ১৩শ শতাব্দীর বীরত্বগাথা রাগনার্স সাগা লদব্রোকার ও রাগনার্সোনা পাট্র, এবং ডেনীয় লেখক সাক্সো গ্রামাতিকুসের ১২শ শতাব্দীর গেস্তা দানোরুম থেকে নেওয়া হয়েছে। নর্স কিংবদন্তি বীরত্বগাথা মূলত নর্সদের মুখে মুখে চলে আসা কাল্পনিক উপাখ্যান, যা গল্প বলার ২০০ থেকে ৪০০ বছর পর লিখে রাখা হয়েছিল। এই যুগের ঐতিহাসিক সূত্রাবলি, যেমন দ্বিতীয় পর্বে প্রদর্শিত লিন্ডিসফার্নে ভাইকিং লুটপাটের নথি, বা আহমেদ ইবনে ফাদলানের ১০ম শতাব্দীর ভারাঞ্জিয়ান্সের নথি থেকেও অনুপ্রেরণা নেওয়া হয়েছে। ধারাবাহিকটি শুরু হয় ভাইকিং যুগের শুরু থেকে, যা ৭৯৩ সালে লিন্ডিসফার্ন লুটের মধ্য দিয়ে চিহ্নিত করা হয়।
সম্প্রচার
ভাইকিংস ২০১৩ সালের ৩রা মার্চ কানাডা ও মার্কিন যুক্তরাষ্ট্রে প্রথম প্রচারিত হয়। ২০১৫ সালের মার্চ মাসে ধারাবাহিকটির ৪র্থ মৌসুম থেকে অতিরিক্ত ১০টি পর্বসহ মোট ২০টি পর্ব নিয়ে নতুনরূপে নির্মাণ শুরু হয়, যা ২০১৬ সালের ১৮ই ফেব্রুয়ারি প্রথম প্রচারিত হয়। ২০১৬ সালের ১৭ই মার্চ ২০টি পর্ব নিয়ে ভাইকিংস-এর পঞ্চম মৌসুমের নির্মাণ শুরু হয়, যা ২০১৭ সালের ২৯শে নভেম্বর প্রথম প্রচারিত হয়। ২০১৭ সালের ১২ই সেপ্টেম্বর পঞ্চম মৌসুম প্রচারের আগেই ২০টি পর্ব নিয়ে ৬ষ্ঠ মৌসুমের নির্মাণ শুরু হয়। ২০১৯ সালের ৪ঠা জানুয়ারি ঘোষণা করা হয় ৬ষ্ঠ মৌসুমই এই ধারাবাহিকের শেষ মৌসুম হবে। ২০১৯ সালের ৪ঠা ডিসেম্বর ৬ষ্ঠ মৌসুমের প্রচার শুরু হয়। ৬ষ্ঠ ও শেষ মৌসুমের দ্বিতীয় অংশ ২০২০ সালের ৩০শে ডিসেম্বর আয়ারল্যান্ডে, মার্কিন যুক্তরাষ্ট্র, যুক্তরাজ্য, জার্মানি ও অস্ট্রিয়ায় প্রাইম ভিডিওতে প্রচারিত হয় এবং কানাডায় হিস্ট্রি চ্যানেলে ২০২১ সালের ১লা জানুয়ারি থেকে প্রচার শুরু হয়।
সঁত্র্‌ জর্জ পম্পিদু
সঁত্র্‌ জর্জ পম্পিদু (Centre Georges-Pompidou) প্যারিসে অবস্থিত একটি আকর্ষনীয় ভবন।এর নির্মাণকাল ১৯৭১-১৯৭৭। ফরাসি রাষ্ট্রপতি জর্জ পম্পিদুর নামে এর নামকরণ করা হয়। এখানে একটি পাবলিক লাইব্রেরি এবং একটি চিত্র জাদুঘর আছে। ভবনটির প্রধান আকর্ষণ এর বাইরের নলসমুহ। পানির নলগুলি সবুজ, বিদ্যুতের নলগুলি হলুদ এবং শীতাতপ নিয়ন্ত্রণের নলগুলি নীল রঙের।
বহিঃসংযোগ
স্যাটেলাইট থেকে সঁত্র্‌ জর্জ পম্পিদুর দৃশ্য (গুগল ম্যাপ)
মহাবিশ্বের বয়স
বৃহৎ বিস্ফোরণ তত্ত্ব অনুসারে মহাবিশ্বের বয়স সম্ভাব্য সকল সময়ের মধ্যে দীর্ঘতম, আর সময়ের সৃষ্টিকেই যদি বৃহৎ বিস্ফোরণের সমসাময়িক ধরি তাহলে তো প্রশ্নাতীতভাবেই মহাবিশ্বের বয়সের এই প্রাচীনত্বের সত্যতা পাওয়া যায়। লেখ আকারে স্থাপন করলে সুপ্রাচীন এই সময়ের রেখাটি পৃথিবীর বর্তমান সময় থেকে বিপরীত গতিতে চলে বৃহৎ বিস্ফোরণের সাথে মিলিত হয়।
অবশ্য কিছু তত্ত্ব দাবী করেছে যে মহাবিশ্ব সর্বদাই ছিল এবং এর কোন শুরু নেই। যেমন: স্থির অবস্থা তত্ত্ব, যা পরবর্তীতে সংশোধিত হয়ে কোয়াসি-স্থির অবস্থা তত্ত্ব নামে পরিচিত হয় এবং প্লাজমা মহাবিশ্ব তত্ত্ব। অনেক বিশ্বতত্ত্ব বিশারদই আবার মহাবিশ্বের বয়সকে সম্পূর্ণ ভিন্ন কিছু স্কেলে পরিমাপ করেছেন। এখানে বৃহৎ বিস্ফোরণ তত্ত্ব অনুসারে মহাবিশ্বের বয়স নিয়েই আলোচনা করা হবে।
ডব্লিউএমএপি'র ভিত্তিতে মহাবিশ্বের বয়স
নাসার উইলকিনসন মাইক্রোওয়েভ অ্যানিসোট্রপি প্রোব তথা ডব্লিউএমএপি নামক প্রকল্প অনুসারে মহাবিশ্বের বয়স নিম্নরূপ:
এ অনুসারে মহাবিশ্বের বয়স প্রায় (১৩.৭ ± .২) × ১০৯ বছর । অবশ্য এই প্রকল্পের সকল মডেলকে নিখুঁত ধরে মহাবিশ্বের এই বয়স অনুমান করা হয়েছে; অন্যান্য পদ্ধতিতে ধর্তব্যের মধ্যে আনা হলে বয়সে আরও পার্থক্য হতে পারে।
ক্ষুদ্রতরঙ্গের পটভূমি শক্তির বর্ণালীতে (microwave background power spectrum) অবস্থিত প্রথম শাব্দিক চূড়ার (acoustic peak) অঞ্চলটিকে ব্যবহার করে বয়সের এই পরিমাপ করা হয়েছে। তরঙ্গ বর্ণালীর এই অঞ্চলটি ব্যবহার করে বৃহৎ বিস্ফোরণের ফলে উদ্ভূত অভিঘাত শোষণকারী তলের আকার বের করা হয়েছে যা বয়সের ধারণা দিয়েছে। সেসময় মহাবিশ্বের পুনঃসংযুক্তিকালীন অবস্থা বিরাজ করছিল।
সিএনও চক্রের ভিত্তিতে বয়স
সাম্প্রতিককালে কার্বন-নাইট্রোজেন-অক্সিজেন চক্রের উপর ভিত্তি করে কিছু গবেষণা করা হয়েছে যাতে দেখা যায় এই চক্রটি আগে যত সময়ব্যাপী প্রক্রিয়া বলে ধরা হয়েছিলো তার চেয়ে দ্বিগুণ ধীরগতিসম্পন্ন। যার ফলে মহাবিশ্বের বয়স উপর্যুক্ত প্রক্রিয়ায় নির্ধারিত বয়সের তুলনায় প্রায় বিলিয়ন বছর পিছিয়ে যায়।
বাস্তুগোলক
বাস্তুগোলকে ভারসাম্য রক্ষার জন্যে সকল উপাদানের পরিমাণ বেশ হিসাব-নিকাশ করেই দেয়া হয়। অতিরিক্ত যে কোনো কিছুই একটি ইকোসিস্টেমকে নস্যাৎ করে দিতে পারে। এমনটা ঘটেছিলো যখন অস্ট্রেলিয়াতে খরগোসের একটি প্রজাতিকে প্রবর্তন করা হল। মাঠের ভেতর গর্ত করে এই খরগোস বাসা তৈরি করলো যেখানে আগে থেকে বাস করতো বিভিন্ন রকম প্রাণী। খরগোসের খাদ্য ও বাসস্থানের প্রতি আগ্রাসনে এসব প্রাণীদের লুপ্ত হবার অবস্থা দেখা দিল, এখন যা নিয়ন্ত্রণ করা দুরূহ ব্যাপার হয়ে দাঁড়িয়েছে। এই গোলকটি রাখতে হয় স্বল্পালোক যাতে শৈবালের পরিমাণ অতিমাত্রায় বেড়ে না যায়। কারণ এতে এমোনিয়ার পরিমাণ বেড়ে গিয়ে পানির অম্ল-ক্ষার অবস্থার পরিবর্তন হতে পারে, প্রাণীদের জীবনের প্রতি হুমকি আসতে পারে। তবে তাপমাত্রার ক্ষেত্রে এই চিংড়ি ১৫-২০ ডিগ্রিতে আরামে থাকলেও, অত্যন্ত কষ্টসহিষ্ণু বলে আয়েশী তাপমাত্রার অনেক হেরফের হলেও এরা বংশবিস্তার না করতে পারলেও বেঁচে থাকতে পারে। গোলকে কখনো হয়ত দেখা যায় দুয়েকটি চিংড়ি বা শামুক মারা যাচ্ছে, এর কারণ সম্ভবত এদের আয়ু। চিংড়ি-শামুক গোলকের অভ্যন্তরে ঢোকানোর সময় এদের আয়ুষ্কাল নির্ণয়ের ব্যয়বহুল ও সময়সাপেক্ষ পরীক্ষাটা করা হয় না। আর যদি একসঙ্গে অনেক মাছ বা শামুক মারা যায় তবে স্বাভাবিকভাবে বুঝতে হবে এর ভেতরে তাপমাত্রার অসহনীয় পরিবর্তন ঘটেছে বা শৈবালের অত্যধিক বিস্তারের কারণে পরিবেশ বিষাক্ত হয়ে পড়েছে। গোলকের ভেতরে যে পাংখা কোরাল রাখা হয়, তা ক্যালসিয়াম কারবোনেট দিয়ে তৈরি যা জলের pH ফ্যাক্টরের ভারসাম্য রক্ষা করে।
এই বাস্তুগোলক সম্পূর্ণ আবদ্ধ থাকা সত্ত্বেও কীভাবে কাজ করে তা বেশ লক্ষণীয় বিষয়। মূলত সূর্যালোক বা কৃত্রিম আলোক থেকে শৈবাল সালোক-সংশ্লেষণের মাধ্যমে তৈরি করে খাবার এবং ত্যাগ করে অক্সিজেন। চিংড়ি, শামুক, ব্যাক্টেরিয়া এই অক্সিজেন গ্রহণ করে এবং যে কার্বন-ডায়-অক্সাইড ত্যাগ করে তা পুনরায় সূর্যরশ্মির উপস্থিতিতে খাদ্য তৈরিতে গ্রহণ করে শৈবাল। চিংড়ি-শামুক, শৈবাল ও তাদের ওপরে জমা থাকা গাদ খেয়ে থাকে। চিংড়ি মাছ মাসে দুবার খোলস পালটায়। সেই খোলস অনুজীবেরা বিশ্লিষ্ট করে খাদ্য-উপযোগী করে তোলে। কোনো মাছ মরে গেলে তা সাধারণত অন্য মাছ খেয়ে ফেলে। গরগোনিয়া কোরাল বা পাংখা-প্রবালেরর গাছে চিংড়ি মাছ বিশ্রাম নিতে পারে, এর শরীরে জমে থাকা কিছু খাদ্যও পেতে পারে। কখনো গোলকের ভেতরের তাপমাত্রা বাইরের থেকে বেশি হলে ভেতরে বাষ্প জমে যায় বিন্দু বিন্দু আকারে। এই ঘনীভবনের কারণে কখনো কখনো গোলকে জলের পরিমাণ কম-বেশি দেখা যায়। রক্ষণাবেক্ষণের জন্যে এই গোলকের ভেতরে থাকে একটি ম্যাগনেটিক কয়েন যার উপরিভাগ জালের মত কাপড় দিয়ে আটকানো। কখনো কাচের গোলকের ভেতরের দিকটা পরিষ্কার করতে চাইলে বাইরে একটি চুম্বক ধরে আস্তে আস্তে ঘষে পরিষ্কার করা সম্ভব হয়। এই গোলক কখনো CRT টেলিভিশনের ওপরে, মাইক্রোওয়েভ চুল্লীর কাছে রাখা ঠিক নয় কারণ রেডিয়েশনের কারণে জীবীদের অসামান্য ক্ষতি হতে পারে। কখনো এসব গোলক রোদে রাখা যাবে না, কারণ হঠাৎ করে শৈবালের অস্বাভাবিক বংশ বিস্তার ঘটে বিপর্যয় ডেকে আনতে পারে।
এই গোলক আদতে NASA-র মহাকাশ গবেষণার একটি অনন্য ফসল। মহাশূন্যে প্রয়োজনীয় গবেষণার জন্যে আমেরিকার এস্ট্রোনট এবং রাশিয়ার কসমোনটদের শূন্যে এবং চন্দ্রপৃষ্ঠে দীর্ঘদিনের জন্যে অবস্থান করার প্রয়োজন হয়। সেখানে পৃথিবী থেকে খাবার নেয়া এক বাড়তি খরচ ও ঝামেলা। এর চেয়ে যদি মহাশূন্যে কোনো ইকোসিস্টেম চালু করা যায় তবে তা হবে একটি স্বনির্ভর খাদ্য ও পরিবেশ নির্মাণের কারখানা। এই ধারণা থেকেই নাসা-র বিজ্ঞানী জো হ্যানসেন ও ক্লেয়ার ফলসাম ক্যালফোর্নিয়ার “জেট প্রোপালশান ল্যাবরেটরি”-তে এর উদ্ভাবন করেন, আশির দশকের শুরুতে। কয়েক বছরের মধ্যেই এর সফল বাণিজ্যিক উৎপাদন শুরু হয়েছে। শুধু শিক্ষাপ্রতিষ্ঠানে নয় আমরা একে ব্যবহার করছি অদ্ভুত এক গৃহসজ্জার উপকরণ হিশেবেও, যে কারণে উৎপাদনকারী সংস্থা একে যথসম্ভব আকর্ষণীয় করে তৈরির চেষ্টা করছেন।
বাণিজ্যজাত এই বাস্তুগোলকের ব্যাস এখন ১০ সেন্টিমিটার থেকে বড় হতে হতে ১ মিটারে এস পৌছেছে যা সাধারণত ব্যবহার করা হয় বৈজ্ঞানিক যাদুঘরগুলিতে। অদূর ভবিষ্যতে স্পেস-স্টেশন এবং চন্দ্রপৃষ্ঠে যে স্বনির্ভর বসতির কল্পনা করছে মানুষ তার জন্যে বেশ বড় আকারের বায়োস্ফিয়ার দরকার হবে যা অনেকগুলি ইকোসিস্টেম বা বায়োম-এর সমন্বয়ে তৈরি হতে পারে। ১৯৭২ সনে এমন ধরনের আবদ্ধ ইকোসিস্টেম তৈরি হয়েছে রাশিয়ার ক্রাসনাইয়ার্স্ক-এ এবং ১৯৯১ সনে আমেরিকার আরিজোনা মরুভূমিতে। ৪০ একর জায়গা জুড়ে আরিজোনার বায়োস্ফিয়ার-২ এর ভেতরে তৈরি করা হয়েছে বর্ষাবন, সমুদ্র, তৃণভূমি, মরুভূমি, কৃষিভূমি ইত্যাদি বায়োমসমূহ। আমাদের দেশে বড় ধরনের ইকোসিস্টেম তৈরি করতে পারলে অনেক ধরনের বৈজ্ঞানিক গবেষণা হতে পারে। আমেরিকা বা রাশিয়ার ইকোসিস্টেমের গবেষণা আমাদের অভিজ্ঞতা লাভে সাহায্য করলেও আমাদের ইকোসিস্টেম আমাদেরই তৈরি করতে হবে যার ভেতরে থাকবে আমাদের দেশের হাওয়া-জল-মাটির পরিবেশ, দেশীয় উদ্ভিদ প্রাণী ব্যাক্টেরিয়া ও অনুজীব।
মঙ্গলযান ২
মঙ্গলযান-২, যাকে মঙ্গল অরবিটার মিশন ২ নামেও অভিহিত করা হয়, এটি ভারতের মহাকাশ গবেষণা সংস্থা (ইসরো) দ্বারা পরিকল্পনা করা ভারতের দ্বিতীয় আন্তগ্রহ অভিযান। তবে, ২০১২ সালের অক্টোবরে নথিভুক্ত করা একটি সাক্ষাতকারে ভিএসএসসি পরিচালক ল্যান্ডার ও রোভারের অন্তর্ভুক্তির সম্ভাবনার ইঙ্গিত দিয়েছেন।  অরবিটারটি তার প্রাথমিক অপদূরবিন্দুকে কম করার জন্য অ্যারোব্রেকিং ব্যবহার করবে এবং পর্যবেক্ষণের জন্য আরও উপযুক্ত কক্ষপথে প্রবেশ করবে।  ভারতীয় মহাকাশ গবেষণা সংস্থা ২০২৫ সালের মধ্যে এই অভিযানটি চালু করার পরিকল্পনা করেছে।
ইয়েলুরি সাম্বশিব রাও
ইয়েলুরি সামবাসিভা রাও অন্ধ্র প্রদেশের ভারতীয় রাজনীতিবিদ। তিনি পার্চুর আসনের বর্তমান বিধায়ক, যিনি অন্ধ্র প্রদেশ রাজ্যের বর্তমান বিরোধী দল তেলুগু দেশম পার্টি থেকে ২০১৯ সালের নির্বাচনে জিতেছিলেন। তিনি প্রথম ২০১৪ সালে পার্চুর আসনের জন্য আইনসভার সদস্য হিসাবে নির্বাচিত হয়েছিলেন। ইয়েলুরি ২০১৪ সালের সাধারণ নির্বাচনে ১০০০০ এরও বেশি ভোটের ব্যবধানে জয়ী হন। তিনি এই অঞ্চলে কর্মরত একটি এনজিও ইয়েলুরি চ্যারিটেবল ট্রাস্টের মাধ্যমে তার দাতব্য কাজের জন্য পার্চুর নির্বাচনী এলাকায় বিখ্যাত ছিলেন।
গাঙ্গেনেন ভেঙ্কটেশ্বর রাও
গাঙ্গেনেন ভেঙ্কটেশ্বর রাও ১৯৮৩ ও ১৯৮৫ সালে ভারতের অন্ধ্র প্রদেশের বিনুকোন্ডা আসন থেকে আইনসভার সদস্য নির্বাচিত হয়েছিলেন। তিনি প্রথমবার তেলুগু দেশম পার্টি এবং দ্বিতীয়বার ভারতের কমিউনিস্ট পার্টি থেকে নির্বাচন করেছিলেন।
গ্রঁ পালে
300px|right গ্রঁ পালে (Grand Palais) প্যারিসে অবস্থিত একটি প্রদর্শনী হল।এটি ১৯০০ সালে নির্মিত হয়েছিল। ১৯৯৩তে হলটি ব্যাপক সংস্কারের জন্য বন্ধ করা হয়েছিল। ২৪ সেপ্টেম্বর ২০০৫ এ এটি পুনরায় উন্মুক্ত করা হয়। হলের নিরাপত্তার জন্য এখানে একটি পুলিশ স্টেশন আছে।
ইন্দ্রসেন রেড্ডি
থাম্ব|বিজেপি নেতা কৃষ্ণসাগির রাও, শ্রীকৃষ্ণ রেড্ডি ও দত্তাত্রেয় রেড্ডির সাথে ইন্দ্রসেন রেড্ডি ইন্দ্রসেন রেড্ডি তেলেঙ্গানার ভারতীয় রাজনীতিবিদ। তিনি ভারতীয় জনতা পার্টির জাতীয় সম্পাদক। তিনি আগে দলের রাজ্য ইউনিটের সভাপতি ছিলেন। ইন্দ্রসেনা রেড্ডি তিনবার এমএলএ নির্বাচিত হন, প্রথমবার ১৯৮৩ সালে ৩৩ বছর বয়সে, ১৯৮৫ সালে হায়দরাবাদের মালাকপেট থেকে এবং ১৯৯৯ সালে তিনি আবারও নির্বাচিত হন।
কোঁসিয়ের্জেরি
thumb|right|300px|সেন নদী থেকে তোলা কোঁসিয়ের্জেরি-র একাংশের ছবি কোঁসিয়ের্জেরি (La Conciergerie) প্যারিসের একটি প্রাক্তন জেলখানা। এটি নোত্র্‌-দাম ক্যাথিড্রালের কাছে, সেন (Seine) নদীর ওপর অবস্থিত ইল দ্য লা সিতে (Île de la Cité) দ্বীপটির পশ্চিমে অবস্থিত। এটি বিচার কাজের জন্য ব্যবহৃত পালে দ্য জুস্তিস (Palais de Justice) নামক কমপ্লেক্সের অংশবিশেষ।
পূর্বে এটি রাজা চতুর্থ ফিলিপের (১২৮৪-১৩১৪) বাসভবন ছিল। ভবনের নিচতলার বেশিরভাগ অংশজুড়ে পাহারাদারদের থাকার জায়গা এবং মেন-অ্যাট-আর্মস নামের হল অবস্থিত। হলটি ২০৯ ফুট লম্বা, ৯০ ফুট চওড়া এবং ২৮ ফুট উঁচু।ভবনে কর্মরত ২০০০ কর্মীর খাবারঘর হিসেবে এটি ব্যবহৃত হত।বর্তমানে ভবনের একটি ক্ষুদ্র অংশ জনসাধারণের জন্য উন্মুক্ত।
ফরাসি গায়ানা
ফরাসি গায়ানা বা গুইয়ান (Guyane française গ্যুইয়ান্‌ ফ্রঁসেজ্‌) দক্ষিণ আমেরিকার উত্তর আটলান্টিককে অবস্থিত ফ্রান্সের একটি সামুদ্রিক অঞ্চল। দুইটি দেশের সীমানা ঘেষে অবস্থিত: দক্ষিণ ও পূর্ব দিকে ব্রাজিল এবং পশ্চিম দিকে সুরিনাম। ৮৩,৫৩৪ বর্গ কিলোমিটারের এই দেশটিতে জনসংখ্যার ঘনত্ব খুবই কম যা প্রতি বর্গকিলোমিটারে ৩ জন। ২০১১ সালের পরিসংখ্যান অনুযায়ী মোট জনসংখ্যা ২,৩৬,২৫০ জন যার অর্ধেকই রাজধানী কাইয়েন নগরীতে বাস করে।
নাম
ফরাসি ব্যতীত অন্যান্য ভাষায় "ফরাসি" বিশেষণের সংযোজন ঔপনিবেশিক সময়ে নিহিত, যখন উপকূল বরাবর এমন পাঁচটি উপনিবেশ ( গায়ানা ) নামকরণ করা হয়েছিল, বিভিন্ন ক্ষমতার সাপেক্ষে: যথা (পশ্চিম থেকে পূর্ব পর্যন্ত) স্প্যানিশ গুয়ানা ( এখন ভেনেজুয়েলার গুয়ানা অঞ্চল ), ব্রিটিশ গায়ানা (বর্তমানে গায়ানা ), ডাচ গায়ানা (বর্তমানে সুরিনাম ), ফরাসি গুয়ানা এবং পর্তুগিজ গুয়ানা (বর্তমানে ব্রাজিলের আমাপা )। ফরাসি গুয়ানা এবং উত্তর ও পশ্চিমের দুটি বৃহত্তর দেশ, গায়ানা এবং সুরিনাম, এখনও প্রায়শই সম্মিলিতভাবে "গায়ানা" নামে পরিচিত এবং গুয়ানা শিল্ড নামে পরিচিত একটি বৃহৎ স্থলভাগ গঠন করে।
ইতিহাস
ফরাসি গায়ানা মূলত আদিবাসীদের দ্বারা বাস করত: কালিনা, আরাওয়াক, গালিবি, পালিকুর, তেকো, ওয়ায়াম্পি এবং ওয়ায়ানা । ষোড়শ শতকে ফরাসিরা সেখানে কিছু ক্যারিবীয় দ্বীপ যেমন গুয়াদলুপ এবং সেন্ট-ডোমিঙ্গুতে বসতি স্থাপনের সাথে একত্রে একটি উপনিবেশ তৈরি করার চেষ্টা করেছিল।
ইউরোপীয় ঔপনিবেশিকতার আগে, অঞ্চলটি মূলত আরাওয়াকান ভাষা পরিবারের আদিবাসী আমেরিকানদের দ্বারা বসবাস করত, বেশিরভাগ আরাওয়াক ভাষায় কথা বলত। ওই ব্যক্তিদের পরিচয় লোকনো হিসেবে। প্রথম ফরাসি প্রতিষ্ঠা ১৫০৩ সালে রেকর্ড করা হয়, কিন্তু উপনিবেশবাদীরা ১৬৪৩ সালে কোইয়েনে প্রতিষ্ঠা না করা পর্যন্ত ফ্রান্স একটি টেকসই উপস্থিতি প্রতিষ্ঠা করেনি। গায়ানাকে একটি দাস সমাজ হিসেবে গড়ে তোলা হয়েছিল, যেখানে আবাদকারীরা আফ্রিকানদের আমদানি করত বৃহৎ চিনি ও অন্যান্য আবাদে দাস শ্রমিক হিসেবে জনসংখ্যা বৃদ্ধির জন্য। ফরাসি গায়ানায় দাসপ্রথার প্রথা ফরাসি বিপ্লবের আগ পর্যন্ত অব্যাহত ছিল, যখন ন্যাশনাল কনভেনশন ১৭৯৪ সালের ফেব্রুয়ারিতে ফ্রান্সের বিদেশী উপনিবেশগুলিতে ফরাসী দাস বাণিজ্য এবং দাসপ্রথা বাতিল করার পক্ষে ভোট দেয়, ক্রীতদাস হাইতিয়ানরা সেন্ট-ডোমিঙ্গুর উপনিবেশে দাস বিদ্রোহ শুরু করার কয়েক মাস পর।. যাইহোক, ১৭৯৪ সালের ডিক্রি শুধুমাত্র সেন্ট-ডোমিঙ্গু, গুয়াদেলুপ এবং ফ্রেঞ্চ গুয়ানাতে প্রয়োগ করা হয়েছিল, যখন সেনেগাল, মরিশাস, রেউনিওঁ এবং মার্টিনিকের উপনিবেশ এবং ফরাসি ভারত এই আইনগুলি আরোপ করাকে প্রতিরোধ করেছিল।
ফরাসি গায়ানা একটি শাস্তিমূলক উপনিবেশ হিসাবে প্রতিষ্ঠিত হওয়ার পরে, কর্মকর্তারা কখনও কখনও প্রজাপতি ধরার জন্য দোষীদের ব্যবহার করত। দোষীদের সাজা প্রায়ই দীর্ঘ ছিল, এবং কর্মসংস্থানের সম্ভাবনা খুবই দুর্বল, তাই দণ্ডিতরা আন্তর্জাতিক বাজারে বিক্রি করার জন্য প্রজাপতি ধরেছিল, বৈজ্ঞানিক উদ্দেশ্যে পাশাপাশি সাধারণ সংগ্রহের জন্য।
19 শতকের শেষদিকে ব্রাজিলের সাথে একটি সীমান্ত বিরোধ দেখা দেয় জঙ্গলের একটি বিশাল এলাকা নিয়ে, যার ফলে বিতর্কিত অঞ্চলে স্বল্পস্থায়ী, ফরাসি-পন্থী, স্বাধীন রাষ্ট্র কুনানি । বসতি স্থাপনকারীদের মধ্যে কিছু মারামারি হয়। সুইস সরকারের সালিসি দ্বারা বিরোধটি মূলত ব্রাজিলের পক্ষে সমাধান করা হয়েছিল।
১৯৫০-এর দশকে ভিয়েতনাম থেকে ফরাসিদের প্রত্যাহার এবং পরবর্তীকালে মার্কিন যুক্তরাষ্ট্র কর্তৃক এই অঞ্চলে পরিচালিত যুদ্ধের পর, ফ্রান্স ১৯৭০-এর দশক এবং ১৯৮০-এর দশকে লাওস থেকে ফরাসি গায়ানাতে কয়েকশত হমং শরণার্থীকে পুনর্বাসিত করতে সাহায্য করেছিল, যারা লাওসের কমিউনিস্ট দখলের পর বাস্তুচ্যুত হয়ে পালিয়েছিল। ১৯৭৫ সালে পাথেত লাও।
১৯৮০-এর দশকের শেষের দিকে, ১০,০০০-এরও বেশি সুরিনামিজ শরণার্থী, যাদের বেশিরভাগই মেরুন, সুরিনামের গৃহযুদ্ধ থেকে পালিয়ে ফরাসি গায়ানায় পৌঁছেছিল।
অতি সম্প্রতি, ফরাসি গায়ানা বিপুল সংখ্যক ব্রাজিলিয়ান এবং হাইতিয়ান অর্থনৈতিক অভিবাসী পেয়েছে। ব্রাজিলিয়ান garimpeiros দ্বারা অবৈধ এবং পরিবেশগতভাবে ধ্বংসাত্মক সোনার খনি ফ্রেঞ্চ গায়ানার প্রত্যন্ত অভ্যন্তরীণ রেইন ফরেস্টে এটি একটি দীর্ঘস্থায়ী সমস্যা। এই অঞ্চলটি এখনও অবৈধ অভিবাসন, মূল ভূখণ্ড ফ্রান্সের তুলনায় দরিদ্র অবকাঠামো, জীবনযাত্রার উচ্চ ব্যয়, অপরাধের উচ্চ স্তর এবং আরও সাধারণ সামাজিক অস্থিরতার মতো সমস্যার মুখোমুখি।
গুয়ানিজ জেনারেল কাউন্সিল আনুষ্ঠানিকভাবে ২০১০ সালে একটি বিভাগীয় পতাকা গ্রহণ করে সেই বছরই একটি গণভোটে ফরাসি গায়ানা স্বায়ত্তশাসনের বিরুদ্ধে ভোট দেয়।
২০ মার্চ ২০১৭-এ, ফরাসি গুয়ানিজ কর্মীরা ধর্মঘট শুরু করে এবং আরও সংস্থান এবং অবকাঠামোর জন্য বিক্ষোভ দেখাতে শুরু করে। ২৮ মার্চ ২০১৭ ছিল ফরাসি গায়ানায় অনুষ্ঠিত সবচেয়ে বড় বিক্ষোভের দিন।
ফ্রেঞ্চ গুয়ানা কোভিড-১৯ প্রাদুর্ভাবের দ্বারা মারাত্মকভাবে প্রভাবিত হয়েছে, ২০২০ সালের জুনের শেষ নাগাদ ১% এরও বেশি ফরাসি গায়ানীয় ইতিবাচক সাড়া দিয়েছে।
জেনারেল মোটর্স
জেনারেল মোটর্স (জিএম) (General Motors Company) একটি মার্কিন গাড়ি নির্মাণকারী প্রতিষ্ঠান। প্রতিষ্ঠানটি ১৬ সেপ্টেম্বর ১৯০৮ সালে প্রতিষ্ঠিত এবং এর প্রধান অফিস মার্কিন যুক্তরাষ্ট্রের ডেট্রয়েটে অবস্থিত। গ্লোবাল ইন্ডাস্ট্রি সেলস্‌ এর পরিমাপ হিসেবে জিএম বিশ্বের সবচেয়ে বড় গাড়ি নির্মানকারী প্রতিষ্ঠান। ২০০৮ সালের হিসেবে জেনারেল মটরস বিশ্বের বিভিন্ন স্থানে ২,৬৬,০০০ কর্মচারী নিয়োগ দিয়েছে। প্রতিষ্ঠানটি এর গাড়ি এবং ট্রাক ৩৫টি দেশে তৈরি করে এবং বুইক, ক্যাডিলাক, সেব্রোলেট, জিএম দাইয়ু, জিএমসি, হোল্ডেন, হামার, অপেল, পন্টিয়াক, সাব, স্যাতুম, ভক্সাল এবং উলিং বিভিন্ন ব্রান্ডের নামে যেমন বিক্রি করে।
গ্রহসংযোগ
জ্যোতির্বিদ্যা অনুযায়ী, একটি সংযোগ ঘটে যখন দুটি জ্যোতির্বিদ্যার বস্তু বা মহাকাশযানের একই দিকে ঊর্ধ্বগামী হয় অথবা একই গ্রহন দ্রাঘিমাংশে চলে আসে , এটি সাধারণত পৃথিবী থেকে দেখা যায়।
যখন দুটি বস্তু গ্রহগতভাবে কাছাকাছি চলে আসে —যেমন দুটি গ্রহ, চাঁদ এবং একটি গ্রহ অথবা সূর্য এবং একটি গ্রহ—এই ঘটনাটি সর্বদা আকাশে দেখা বস্তুগুলির মধ্যে একটি আপাত ঘনিষ্ঠ দৃষ্টিভঙ্গি বোঝায়। এই সম্পর্কিত একটি শব্দ, অ্যাপ্লস যার অর্থ হল দুটি জ্যোতির্বিদ্যাগত বস্তুর আকাশে ন্যূনতম আপাত বিচ্ছেদ।